Markus 14:26-31, 66-72 Hoor jy dalk die haan kraai?

Dikwels hoor of **lees ‘n mens van predikante/pastore of ander geestelikes** wat in **een of ander** **sonde val**. Mense wat veronderstel is om God se Woord te ken en in sonde struikel. Die media maak graag ‘n groot ophef daarvan...

**‘n Bietjie nader**: Miskien het jy ook al op ‘n dag skielik besef: Ek is besig om die pad totaal byster te raak. My hele lewe draai net om geld of is ‘n gejaag na wind. Of ek het in een of ander slaggat getrap. Ek het liefdesgebod nie nagekom of ek is op ‘n glybaan in ‘n ongeoorloofde verhouding en ontrou aan my huweliksmaat. My sekretaresse/baas het vir my só mooi geword...

**Die tragiese is**, wanneer ‘n mens die Here se pad byster raak, is jyself **meestal blind vir jou sonde.**  Jou dwaalpad word ‘n doller hellevaart weg van die Here af en jy is dikwels nie eens bewus daarvan nie. So ploeter jy voort in die sonde tot die Here een of ander ding in jou lewe gebeur wat jou tot jou sinne roep.

**Rooi ligte of sirenes**, hane wat kraai, dinge wat gebeur wat veronderstel is om jou tot stilstand bring.

Dit is ‘n **tragiese stuk geskiedenis** van Petrus se verloëning wat ons nou gaan lees maar dit getuig van Jesus se groot liefde

Lees: Mark 14:26-31 en 66-72

Hierdie is ‘n baie belangrike gedeelte in die skrif. Ek sê dit op grond daarvan dat al 4 evangelies maak melding hiervan.

**Wanneer het dit plaasgevind?**

Tydens die verhoor net voor die kruisiging.

**Wat het vooraf gebeur?**

1. Die dissipels het geargumenteer: Wie van hulle die belangrikste is.   
   Ook maar mens, hul ego’s het met op loop gegaan.
2. Jesus het vir hulle en alle gelowiges gebid het (Joh 17:9).
3. Die **spanning was aan die opbou** en Jesus het die dissipels aan tafel gewaarsku: *Julle sal almal van my afvallig word* (Mark 14:27).

Menende : julle almal gaan My in die steek laat.

Ter stawing haal Jesus uit Sagaria 13:7 aan

Ek sal die herder doodmaak en die skape sal uitmekaar gejaag word.

**En asof dit nie genoeg is nie**: *Een van julle sal my verraai* (Mark 14:17).

1. Die **dissipels het dit onmiddellik heftig ontken**. Nie een van hulle sal so iets doen nie.
2. Maar dan voeg Jesus by: *Ek is nie klaar met julle nie*.

... nadat Ek uit die dood opgewek is, sal Ek julle vooruit gaan na Galilea toe (Mark 14:28)

**Wat ‘n genade...**

**Let op hoe Petrus op die verloënings aankondiging gereageer** het.   
Trots, selfvoldaan, reken hy – daar is nie ‘n manier wat hy so laag sal daal nie..   
Al sal al die ander so laag daal, nie hy nie. Nie Petrus nie

**Waarop Jesus aan hom gesê het**:

*Dit verseker ek jou: Jy sal vandag nog, in hierdie nag, voordat die haan ‘n tweede keer kraai, My drie maal verloën. (v30)*

**Petrus het egter voet by stuk gehou**:

Al moet ek saam met U sterwe, ek sal U beslis nie verloën nie! (31)

Die ander dissipels het hul stem by Petrus gevoeg.

Wat het gebeur?

**Jesus is gevange geneem** en sy dissipels het soos deur hom voorspel voet in die wind geslaan. Hom in die steek gelaat.

**Petrus het op ‘n afstand gevolg** tot in die binnehof van die hoëpriester se woning waar die verhoor plaasgevind het.

Petrus het hom daar **om die vuur gesit en warm** maak. Wat sy plan was om te doen, is moeilik om te se. Sommige kommentare spekuleer of hy een of ander reddingsaksie wou loots, maar ek twyfel.

‘n **Diensmeisie van die hoëpriester** het daar aangekom en Petrus herken.   
Sy se toe aan hom*: jy was ook saam met die man van Nasaret, die Jesus.*

**Petrus het dit die eerste maal ontken** deur te sê:   
 Ek ken Hom nie en ek verstaan ook nie wat jy se nie.

Lees wat staan direk daarna in die teks.

*Toe het hy na die deur se kant toe gestaan en daar het ‘n haan gekraai* Dit het Petrus egter nie opgeval nie. (68)

Die **diensmeisie het hom egter weer raakgesien** en vir die mense daar rondom hulle gesê: Hy is een van hulle (v 69).

Nog ‘n aanslag op Petrus en weer slaan hy dit ontkennend af.

Kort daarna het die **mense wat daarrondom gestaan het die 3de aanslag** geloots: “Werklik, jy is een van hulle, want jy is mos ook ‘n Galileër” (70)

**Petrus was hoogs geïrriteerd.** Hy het vloekend gesweer:

*Daardie man van wie julle praat, ken ek nie*

**Snap u wat gebeur:**

Petrus vloek en sweer dat Hy Jesus nie ken nie.

Wie sweer, roep God as getuie dat dit wat hy se die waarheid is.  
Hy roep God as getuie, dat Hy Jesus nie ken nie...

**Petrus het dit verloor**...  
Hy was besig om in sonde te val.   
Hy het al verder van die Here af beweeg.   
Daarom het hy ook nie die eerste haan gehoor wat kraai nie.

Die **Here gee dikwels vir ons hane wat kraai in ons lewens**.   
Sirenes wat afgaan, dinge wat gebeur en vir jou se:

Jy het ontspoor.   
Jy dwaal weg van die Jesus pad

**Vraag. Is daar hane wat tans in jou lewe kraai?**Is daar sirenes wat loei omdat jy dwaal..?   
Hoor jy hulle of is jy doof daarvoor?  
Wonder jy dalk wat is die geraas maar jy snap nog nie...?

**Is jy dalk besig om van God weg te beweeg** as gevolg van trots, gierigheid, skinder, pornografie, ontrouheid, status en noem maar op.   
Dinge wat maak dat jy stadig maar seker van God af weggly...

**Wat is jou fondasie as gelowige?**   
Is dit jou posisie of enige iets anders as Christus?

**Wat is dit waarop jy in die lewe vertrou?**   
Maklik erken ons ons vertrou vir ons saligheid of verlossing op Christus,  
maar wat van die res?

**Direk na hierdie emosionele uitbarsting** het die haan ‘n tweede keer gekraai  
en Jesus het omgedraai en na Petrus gekyk (Luk 22:61)

Pyn, suiwer geestelike pyn...  
Die gevoel van mislukking moes oorweldigend gewees het.  
“Ek kan nie glo ek het dit gedoen nie”

Wat ‘n teleurstelling!  
Wat ‘n nagmerrie!  
Dit kan nie waar wees nie!

**Die Gees het Petrus aan Jesus se woorde herinner**.

*Voordat die haan ‘n tweede keer kraai, sal jy My drie keer verloën* (Mark 14:72)

Hy het in trane uitgebars.

**Wat beteken dit vir jou?**

Dalk sit jy vanoggend hier met die gevoel van:

Ek het misluk.  
Ek het die Here teleurgestel.  
Ek het vir ‘n oomblik van Hom vergeet en mees onbesonne ding aangevang...  
Ek is so skaam ek kan nie voor Hom verskyn nie.

Ek loop al jare met die grootse seer in my hart iets wat ek aangevang het..  
Ek wil nie eers daaroor praat nie.

**As jy vanoggend agterkom daar is hane wat kraai**  
daar is sirenes wat afgaan,   
Jy het in een of ander sonde verval,   
 is dit nie die einde van die pad nie.

Jy hoef nie jouself daarmee te martel nie...

**Dit is tyd vir aksie**.

**Herken is waarskuwings** van die Here

Laat hierdie **alarms jou sal herinner aan Jesus se woorde.**Gaan terug na sy Woord  
Sit by sy voete...

**Erken waar jy van die Here weggedwaal het**.  
Bely dit voor Hom.  
Stop die verkeerde in jou lewe...

**Kyk hoe groot is Jesus se liefde**.

Wat leer ons teks?

Nadat hy die dissipels gewaarsku het dat hulle hom gaan verraai  
se Jesus:

*Nadat Ek uit die dood opgewek is, sal ek julle vooruitgaan na Galilea toe(v29).*

**Wat ‘n liefde!**Wat ‘n genade!

*Ek wag vir julle daarvoor*...

Vir jou as **Nuwe Testamentiese gelowige se Jesus**

**Ek het vir sonde betaal**.  
Stop dit.   
Staan op daaruit.

Bekeer jou en volg my.   
Ek is nie klaar met jou nie.

*Ek wag vir jou daar voor* Amen

Bronnelys

Bybelvertalings (Verskeie)  
Cole, R.A. Tyndale NT Commentaries: Mark  
De Vries, Brian. GTV 2014, Potchefstroom  
Mc Arthur, J. NT Commentaries